नयी दिल्ली/कोटा : कांग्रेस अध्यक्ष राहुल गांधी ने राजस्थान के कोटा के लिए वाणिज्यिक विमान सेवा उपलब्ध कराने की अपील प्रधानमंत्री नरेंद्र मोदी से की है। मोदी को 25 अक्टूबर को भेजे पत्र में राहुल ने कहा है कि वहां हर साल देशभर के 1.5 लाख विद्यार्थी कोचिंग सेंटरों में पढ़ते हैं और ऐसी सुविधा के अभाव में उन्हें परेशानी होती है। भारतीय विमानन प्राधिकरण कोटा में एक हवाई अड्डा संचालित करता है लेकिन वहां बड़े वाणिज्यिक विमानों के परिचालन की सुविधा नहीं है। समय की मांग है कि वाणिज्यिक विमानों के परिचालन के लिए या तो वर्तमान हवाई अड्डे का उन्नयन किया जाये या फिर नया हवाई अड्डा बनाया जाये। हम कोटा के उद्यमियों तक विकास को ले जायें।